કોંગ્રેસના પ્રવક્તા અભિષેક મનુ સિંઘવીએ પણ એક પ્રેસ કોન્ફરન્સ કરીને નરેન્દ્ર મોદી સરકારની ટિકા કરી આક્ષેપો કર્યા હતા. સિંઘવીએ જણાવ્યું કે કેન્દ્ર સરકાર ભારતીય એજન્સીઓને ધ્વસ્ત કરી રહી છે અને તેને ICUમાં ધકેલી દેવામાં આવી છે. કોંગ્રેસના નેતા સિંઘવીએ આક્ષેપ કર્યો કે કેન્દ્રની મોદી સરકાર કૌભાંડોની પોલ ખુલતા ડઘાઈ ગઈ છે. ‘મોદી સરકાર અને ભાજપના વરિષ્ઠ નેતાઓએ પોતાનું વિશિષ્ટ ગુજરાત મોડલ કેન્દ્ર અને સીબીઆઈમાં લાગુ કર્યું છે. તેમણે સીબીઆઈને ક્યાંયની નથી રહેવા દીધી. રાફેલ કૌભાંડથી બોખલાયેલી સરકાર હવે આવા પગલાં લઈ રહી છે.’